text: Påvirket mand slog løs på betjente
  17 august 2011 kl. 07.13
  En mand midt i 20'erne var så træt af, at han blev stoppet på sin knallert, at han slog løs på de betjente, der stoppede ham.
  Manden blev stoppet på Jelsvej i Kolding.
  Det var han så utilfreds med, at han hamrede løs på betjentene.
  En omgang peberspray fik ham imidlertid til at falde til ro, oplyser politikommissær Jørn Lykkebak fra lokalpolitiet i Kolding til Radio VLR.
   
  Manden var påvirket af euforiserende stoffer. 
  Han er nu sigtet for vold mod tjenestemand i funktion.
  